Na temelju čl. 54 Zakona o ustanovama (Narodne novine broj 76/93, 29/97, 47/99, 35/08, 127/19) i čl. 39. Statuta Pučkog otvorenog učilišta u Pazinu („Službene novine Grada Pazina“ broj 14/95., 3/98., 13/08., 6/09.-pročišćeni tekst, 23/09., 28/14., 18/16., 18/16-pročišćeni tekst i 46/21) Upravno vijeće Pučkog otvorenog učilišta u Pazinu, na sjednici Upravnog vijeća održanoj 12. svibnja 2022. godine, uz prethodnu suglasnost Gradskog vijeća Grada Pazina od 4. studenog 2021., KLASA: 021-01/21-01/02, URBROJ: 2163/01-03-02-21-6 donijelo je 
STATUTARNU ODLUKU O IZMJENAMA I DOPUNAMA STATUTA

PUČKOG OTVORENOG UČILIŠTA U PAZINU
Članak 1. 

U članku 39. Statuta Pučkog otvorenog učilišta u Pazinu („Službene novine Grada Pazina“ 14/95, 3/98, 13/08, 06/09-pročišćeni tekst, 23/09, 18/16) u točki 5) koja glasi:

„5) donosi Prijedlog financijskog plana i Financijski plan Učilišta te plan nabave“ briše se „te plan nabave“.
Članak 2.

Članak 46. stavak 2. mijenja se i glasi: „Natječaj za imenovanje ravnatelja objavljuje se u Narodnim novinama i na mrežnim stranicama ustanove najkasnije tri mjeseca prije isteka mandata imenovanog ravnatelja“.
Članak 3.

U članku 52. stavku 1. točki 6) koja glasi: „6) predlaže Upravnom vijeću donošenje općih akata, Plana i programa razvoja, Godišnjeg programa rada, Prijedlog Financijskog plana i Financijskog plana Učilišta, Godišnjeg izvještaja o radu s izvještajem o izvršenju financijskog plana Učilišta, Polugodišnjeg izvještaja o izvršenju financijskog plana Učilišta, Plana nabave i drugih akata Učilišta, te osigurava njihovo izvršenje i provođenje“, briše se „Plana nabave“.
Članak 52. stavak 1. točka 14) mijenja se i glasi: „14) donosi Plan nabave, opće akte iz svoje nadležnosti, rješava pitanja iz radnih odnosa u prvom stupnju u skladu s općim aktima, te obavlja druge poslove utvrđene ovim Statutom i općim aktima Učilišta“.

Članak 4.

Ova Statutarna odluka stupa na snagu i primjenjuje se osmog (8) dana od dana objave na oglasnoj ploči Učilišta, a objavit će se u Službenim novinama Grada Pazina i Općina Cerovlje, Gračišće, Karojba, Lupoglav i Sv. Petar u Šumi.
KLASA: 007-01/22-01/01
URBROJ: 2163-43-2/1-22-1
U Pazinu, 12. svibnja 2022.
Predsjednik Upravnog vijeća:
Ivica Franković

Ova Statutarna odluka o izmjenama i dopunama Statuta objavljena je na oglasnoj ploči Učilišta 13. svibnja 2022. godine, a stupa na snagu 21. svibnja 2022. godine.

Ravnatelj:

Darko Tumpić
